cyanic-selkie/wikianc huggingface dataset:
Kutajärvi
Luontoarvoja
Kutajärvi on osaksi umpeenkasvanut ja muodostaa merkittävän lintuvesialueen. Kutajärvi on osa Kutajärven alue -nimistä Natura 2000 -luonnonsuojelualuetta (FI0306006), johon lisäksi kuuluu useita Vesijärven lintulahtia. Järven vesialue ja osa rantaluhdista ja rantasoista kuuluvat myös suojelualueeseen. Kutajärven linnustoa pääsee katselemaan järven luoteisrannalla olevasta lintutornista, jolle johtaa polku pysäköintipaikalta Hollolan vanhainkodin itäpuolelta.
Plantaasi
Plantaasiviljely on esimerkki ekstensiivisestä viljelystä vastakohtana pientilavaltaiselle intensiiviselle viljelylle. Plantaasiviljelyn etuna on skaalan ekonomia sekä mahdollisuus keskittyä yhteen ydinosaamisalueeseen. Plantaasiviljelyn haittapuolena ovat sosiaaliset ongelmat sekä luonnolle aiheutuvat ongelmat, kuten eroosio, maan suolaantuminen ja vedenkulutus. Toisaalta puuviljelmät myös estävät eroosiota, tulvia ja vähentävät valumavesiä verrattuna ruohomaahan tai viljelysmaihin.
Kutajärvi
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Vesijärven valuma-alueella (14.24), jonka Kotojärven valuma-alueeseen (14.244) järvi kuuluu. Järven vedenpinnan korkeus on 82,0 metriä mpy. Samalla valuma-alueella sijaitsevat Hollolan taajama-alueelle jäävät Iso Tiilijärvi, Keski-Tiilijärvi ja Vähä Tiilijärvi, jotka laskevat Kiiskinojaa myöten Kutajärven kaakkoisrantaan Tiirismaan länsipuolelta. Toinen merkittävä oja on Tyhnynoja, joka laskee lounaisrantaan.
Lehdestys
Lehdestys on perinteisessä karjataloudessa tavallisesti puita latvomalla harjoitettua karjan, kuten lehmien, lampaiden ja vuohien, talviravinnon keruuta leikkaamalla ja kuivattamalla lehteviä versoja ja oksia kasvavista puista lehdeskimpuiksi eli kerpuiksi. Lehdestämisen, niiton ja laiduntamisen synnyttämä perinnebiotooppi on nimeltään lehdesniitty.
Plantaasi
Puuplantaasit
Puuplantaasien ongelmiin sisältyy monimuotoisuus, veden saanti, maa-oikeudet, laittomat anastukset, väkivaltaisuudet, kiistat asukkaiden ja ympäristöjärjestöjen kanssa ja asukkaiden toimeentulo. Lajeihin sisältyy eukalyptus ja mänty. Puuviljelmät monokulttuurina vähentävät monimuotoisuutta. Viljelmillä käytetään kemikaaleja. Eukalyptus on nopeasti kasvava puu. Se kuluttaa valtavasti vettä, mikä vaikuttaa pohjaveden tasoon. Uruguayssa kaivojen veden pinta laski 60 % eukalyptusviljelmien vuoksi ja maapähkinöiden tuotanto lakkasi veden puutteesta. Etelä-Afrikassa vedenvirtaus lakkasi 9 vuotta puiden istutuksen jälkeen ja palasi 5 vuotta puiden hakkausten jälkeen. Greenpeace vaati indonesialaista APP:tä lopettamaan eukalyptusviljelmien istutukset Kiinan Yunnanissa vuonna 2006. Yunnanissa on rikkain kasvilajimäärä ja 30 alkuperäiskansaa. Kiinan keskushallitus purki sopimuksen helmikuussa 2007. Kiina haluaa suojella metsävarojaan. Aasian kehityspankin ADB vuosikymmenen kokemuksen mukaan puuplantaasit lisäävät köyhyyttä.
Kutajärvi
Vesistösuhteet
Järven laskuoja laskee idässä Enonselän Laasonpohjaan, joka on myös suojeltu. Järvellä on kuitenkin vielä kaksi laskuojaa Kirkonselkään, jotka voivat olla vettä vetäviä.
Lehdestys
Lehdestys osana perinteistä karjataloutta
Suomessa kerput tehtiin kesällä heinänteon jälkeen, ja kerpuiksi kelpasivat tavallisimmista lehtipuista kaikki paitsi lepät. Työkaluina lehdestyksessä käytettiin kirvestä ja vesuria, jota tämän takia nimitettiin myös lehdesraudaksi. Samaa metsää saatettiin käyttää lehdesten keruuseen vajaan kymmenen vuoden välein, ja latvomalla nuoret puut saatiin kasvamaan haaraisiksi niin, että niistä saatiin enemmän lehdeksiä. Tällaisia lehdesniittyjä löytyy vielä Ahvenanmaalta ja Suomen lounaisrannikolta, ja myös Itä- ja Keski-Suomen kaskiviljelyalueilla syntyi sopivaa lehtipuustoa tähän tarkoitukseen. Perinteisesti kerput kuivattiin ja varastoitiin heinien tavoin suovassa tai haasioissa. Lehdestystä harjoitettiin yleisesti vielä 1900-luvun alussa ja harvinaisempana 1950-luvulle saakka.
Lehdestyksen ekologiset vaikutukset
Yhdessä muiden perinteisen karjatalouden käytäntöjen kuten laidunnuksen, niiton, kaskeamisen kanssa lehdestys on omalta osaltaan lisännyt perinnebiotooppien lajidiversiteettiä.
Plantaasi
Sokeriruoko
WWF vertaa sokeriruokoplantaaseja kaivostoimintaan, joka tyhjentää voimakkaasti peltoja ravinteista. Sokeriruokoplantaasien vuoksi on tuhottu varsinkin Latinalaisen Amerikan rannikon sademetsiä. WWF:n mukaan sokeriruoko on yksi eniten sademetsien monimuotoisuutta tuhonnut viljelykasvi. Ruokosokeria viljellään 19,6 miljoonalla ha. Päätuottajat ovat Brasilia, Intia, Kiina, Thaimaa, Pakistan, Meksiko ja Australia. Sokeriruokoviljelmät kuluttavat vettä ja niiltä valuu ravinteita ja torjunta-aineita. Plantaasien lannoitteet, eroosion tuoma hiesu ja sokeritehdasjätteet voivat pilata vesistöjä.
Lehdestys
Lehdestyksen ekologiset vaikutukset
Lehdestyksellä on vaikutuksia sekä aluskasvillisuuteen, puustoon että maaperään. Ravinteet kiertävät lehdesniityllä tehokkaasti, kun avoimet ja puustoiset alueet vaihtelevat, ja puut kierrättävät ravinteita syvemmältä maaperästä putoavien lehtien mukana pintamaahan. Puut myös vähentävät pienilmaston äärevyyttä tarjoamalla tuulensuojaa ja estämällä ruohoa kuivumasta auringon paahteessa, samalla kun puiden lehdennys ja harvennus ovat eduksi valoa ja lämpöä vaativille lajeille.
Lehdestyksestä hyötyvät kasveista muiden muassa kevätesikko, lehtomaitikka, mäkimeirami, verikurjenpolvi ja sikoangervo sekä monet hyönteiset. Etenkin hitaasti kasvavien ja monihaaraisten, usein jo nuorena lahoamaan alkavien latvottujen puiden rungoille ja latvuksiin muodostuu myös monenlaisia ääreviä mikrohabitaatteja. Siksi lehdestetyissä puissa jäkälät, sammalet ja hyönteisistä etenkin kovakuoriaiset menestyvät hyvin, ja niistä löytyy turvapaikkoja monille uhanalaisille, etenkin eteläisille lajeille sekä pesimä- ja ruokailupaikkoja myös linnuille.
Vaikka latvotut puut lahoavatkin jo nuorina ja saattavat olla onttoja, ne elävät silti vanhemmiksi kuin latvomattomat puut, koska niiden latvus on pienempi ja painopiste alempana, jolloin ne kestävät paremmin tuulta eivätkä ole yhtä alttiita myöskään salaman iskuille. Näin niiden säilyminen parantaa myös vanhoilla puilla elävien lajien elinmahdollisuuksia. Tällaisia havaintoja on tehty latvotuilla puilla niin Englannissa, Ruotsissa kuin Norjassakin.
Lehdestyksen lakattua perinteisen karjatalouden myötä monet lehdestyksestä hyötyneet eliölajit ovat käynet uhanalaisiksi. Niiden säilymistä voidaan kuitenkin yrittää turvata erilaisilla hoitotoimenpiteillä.
Westerland
Westerland (, friisiksi Wäästerlön tai Weesterlön) on entinen kaupunki Schleswig-Holsteinin osavaltiossa, Saksassa. Kaupunki kuului Nordfrieslandin piirikuntaan. Westerlandin kaupunki yhdistyi vuoden 2009 alussa Sylt-Ostin ja Rantumin kuntien kanssa Syltin kunnaksi.
Talous
Westerland on Syltin saaren taloudellinen ja hallinnollinen keskus. Liikenne Syltin saarelle ja saarelta tapahtuu valtaosin Westerlandin kautta; siellä on saaren ainoa lentoasema ja se on junayhteyden pääteasema.
Westerlandin ja koko Syltin saaren talous perustuu matkailuun. Westerlandissa on noin 26 000 matkailijoille tarkoitettua vuodepaikkaa, lähinnä loma-asunnoissa ja hotelleissa. Paikkakunnalla yöpyy vuosittain yli 400 000 matkailijaa, joka on lähes puolet saarella vuosittain käyvistä 900 000 matkailijasta.
thumb|300px|right|Westerlandin heikkarantaa.
Johann Nikolaus Forkel
thumb|Johann Nikolaus Forkel Johann Nikolaus Forkel (22. helmikuuta 1748 Meeder – 20. maaliskuuta 1818 Göttingen) oli saksalainen urkuri, säveltäjä ja musiikkitieteilijä. Forkelia pidetään modernin musiikkitieteen isänä. Hänen lukuiset sävellyksensä eivät ole saavuttaneet laajaa suosiota.
Forkel syntyi suutarin pojaksi Meederin kylässä lähellä Coburgin kaupunkia. Hänen varhaisesta musiikkikoulutuksestaan ja erityisesti piano-opinnoistaan vastasi kaupungin kanttori, Johann Heinrich Schulthesius. Teini-ikäisenä hän toimi kuorolaisena Lüneburgissa samalla kun hän opiskeli Göttingenin yliopistossa oikeustiedettä. Forkel toimi yliopistossa yli 50 vuotta lukuisissa tehtävissä, muun muassa musiikin teorian opettajana, urkurina ja lopulta koko musiikinopetuksen johtajana.
Forkelia pidetään usein modernin musiikkitieteen ja musiikinhistorian isänä, koska hän alkoi ensimmäisenä käyttää alalla tiukkoja akateemisia tutkimusmenetelmiä ja vaatimuksia. Hänen vuosien saatossa keräämänsä yksityiskirjasto muodostaa nykyisin tärkeän osan Berliinin kuninkaallisen kirjaston kokoelmaa.
Forkel oli Johann Sebastian Bachin suuri ihailija ja hän kirjoitti ensimmäisen Bachin elämäkerran vuonna 1802. Nykyisin elämäkertaa pidetään arvokkaana lähteenä, koska Forkelin oli mahdollista keskustella Bachin poikien Carl Philipp Emanuelin ja Wilhelm Friedemannin kanssa, joilta hän onnistui keräämään paljon tietoa, joka muutoin olisi kadonnut.
Muita merkittäviä Forkelin kirjoja ovat:
Janne-Pekka Laine
Janne-Pekka Laine (s. 25. tammikuuta 2001) on suomalainen jalkapalloilija, joka edustaa Veikkausliigassa pelaavaa FC Hakaa.
Alexela Korvpalli Meistriliiga
SEB Korvpalli Meistriliiga on Viron koripallon pääsarja. Ensimmäisen mestaruuden voitti Tallinna Sport vuonna 1925. Nykyinen sponsorinimi otettiin käyttöön vuonna 2004.
David Lindley
David Perry Lindley (21. marraskuuta 1944 – 3. maaliskuuta 2023 ) oli yhdysvaltalainen muusikko. Hän työskenteli monien tunnettujen artistien kanssa, kuten Jackson Browne, Warren Zevon, Curtis Mayfield ja Dolly Parton. Hän oli multi-instrumentalisti, joka soitti muun muassa kitaraa, sähköbassoa, kontrabassoa, viulua, banjoa, Steel-kitaraa, mandoliinia, hardingfele-viulua, bouzoukia, sisteriä, sazia, Yaylı tanburia, charangoa, cümbüşia, udia, sitraa ja ukulelea.
Teini-iässä Lindley alkoi soittaa banjoa ja viulua sekä voitti myöhemmin viisi kertaa Topangan banjo- ja viulukilpailun. Vuosina 1966– 1970 hän oli perustajajäsen Kaleidoscope-nimisessä bändissä, joka soitti psykedeelistä musiikkia. Bändi julkaisi neljä albumia Epic Records -levymerkille.
Kaleidoscopen hajottua Lindley lähti Englantiin ja soitti Terry Reidin bändissä muutaman vuoden. Vuonna 1972 hän ryhtyi yhteistyöhön Jackson Brownen kanssa ja soitti tämän bändissä vuoteen 1980. 1970-luvulla hän kävi kiertueilla myös muiden artistien, kuten Crosby-Nash, Linda Ronstadt ja James Taylor, kanssa.
Vuonna 1981 Lindley perusti oman bändinsä, El Rayo-X:n. Jackson Browne tuotti heidän ensimmäisen albuminsa. Heidän viimeinen esiintymisensä ennen hajoamista tapahtui 31. joulukuuta 1989. Sen jälkeen Lindley teki kiertueita soolo-artistina ja myös duona Hani Naserin ja myöhemmin Wally Ingramin kanssa. Hän soitti myös lukemattomissa studio-sessioissa. Kiertueiden ja studiotöiden välissä hän opetteli soittamaan uusia instrumentteja.
Lykken hallitus
pienoiskuva|200px|Pääministeri [[Ivar Lykke (poliitikko)|Ivar Lykke]] pienoiskuva|200px|Hallituksen yhteiskuva vuodelta 1926. Lykken hallitus oli Norjan hallitus 5. maaliskuuta 1926 – 28. tammikuuta 1928. Se oli Høyrestä ja Frisinnede Venstre -puolueesta koostunut vähemmistöhallitus.
Ministerit
Pääministeri Valtiovarainministeri Oikeusministeri Maatalousministeri Kirkko- ja opetusministeri Puolustusministeri Sosiaaliministeri Kauppaministeri Työministeri
Geneven konferenssi (1954)
thumb|250px|Geneven konferenssi käynnissä. Geneven konferenssi vuonna 1954 päätti Indokiinan sodan. Konferenssissa Vietnamin itsenäisyys tunnustettiin kansainvälisesti. Neuvotteluihin päädyttiin, kun Ho Tši Minhin johtamat Việt Minhin joukot olivat toukokuussa 1954 lyöneet ranskalaisten siirtomaaisäntien joukot ratkaisevassa Điện Biên Phủn taistelussa.
Vietnamin itsenäisyystaisteluun oli vaikuttanut Kiinan kansantasavallan perustaminen vuonna 1949: sota laajeni pelkästä siirtomaasodasta kansainväliseksi kylmän sodan näyttämöksi. Kommunismin leviämisen pelossa Yhdysvallat ryhtyi rahoittamaan Ranskan käymää sotaa. Vuonna 1954 apu kattoi jo 80 % kaikista kuluista.
Genevessä Vietnam jaettiin kahtia 17. leveyspiirin kohdalta. Yhdysvallat asettui aggressiivisesti tukemaan Saigonin hallitusta. Sissisota Vietnamin yhtenäisyyden saavuttamiseksi laajeni etelässä, kohti uutta sotaa. Sissiliikettä organisoi Vietminhin perillinen, pohjoisen tukema Kansallinen vapautusarmeija (Front National de Libération du Vietnam). Yhdysvaltalaiset tunsivat vastustajansa paremmin nimellä Vietkong.
Fjuken
Fjuken on norjalainen vuonna 1989 perustettu paikallislehti, jonka kotikunta on Skjåk. Se kuuluu Polaris Media -konserniin.
Kääntämisen mahdottomuus
Kääntämisen mahdottomuus tai kääntymättömyys tarkoittaa sitä, ettei yhtä kieltä voi kääntää tarkasti toiselle. Tämä johtuu siitä, että sanasta sanaan kääntäminen tuottaa tekstejä, jotka eivät ole mitään kieltä. Jotta käännettävästä tekstistä tulisi sujuvaa, niin useimmiten käännöksissä on tarkoituksenmukaista pyrkiä käyttäjälle välittyvän informaation pysymiseen samana ja muokata käännettäessä sisällön sanoja ja rakenteita.
Kääntäminen on sitä vaativampaa, mitä suuremmassa määrin teksti nojaa muotoon: esimerkiksi runot, sanaleikit, sananlaskut, sutkaukset, lorut, mainos- ja iskulauseet ovat vaikeita käännettäviä tekstilajeja. Kun käännettävän tekstin muoto on sisältöä tärkeämpi eikä käännettäessä tekstin merkitystä pyritä välittämään, niin usein käännös lähestyy uudelleenkirjoittamista ja puhutaan valekäännöksestä. Laulutekstit lukeutuvat monesti valekäännösten joukkoon.
Keinoja käännösongelman ratkaisemiseksi
Useimmiten sana tai ilmaus, jota pidetään mahdottomana kääntää, onkin sanastollinen aukko eli lähdekielen sanalle tai ilmaukselle ei voida löytää yhtä kohdekielen sanaa tai ilmausta. Kääntäjällä on kuitenkin käytössään useita keinoja tällaisen käännösongelman ratkaisemiseksi.
Adaptaatio
Adaptoidulla, tai niin sanotulla vapaalla käännöksellä tarkoitetaan kulttuurisidonnaista ilmaisua lähdetekstissä (tekstissä, josta käännetään), joka käännetään kohdekieleen ja -kulttuuriin sujuvalla ja ymmärrettävällä tavalla. Tällä tavalla käännöksessä otetaan huomioon kohdeyleisö ja heidän tarpeensa.
Esimerkiksi belgialaisen Tintti-sarjakuvan Milou-koiran nimi on käännetty eri kielille eri tavoin: englanniksi Snowy, hollanniksi Bobbie ja saksaksi Struppi. Saman käännösstrategian mukaisesti dekkaripari Dupont ja Dupond on käännetty englanniksi muotoon Thomson ja Thompson, hollanniksi Jansen ja Janssen, saksaksi Schultze ja Schulze sekä espanjaksi Hernández ja Fernández. Keino on erittäin käytetty myös Disney-hahmojen käännöksissä, sillä monet sankareiden nimistä on käännetty ääntötavan mukaan.
Pragmaattinen adaptaatio
Joskus mahdottomalta tuntuvan lähdetekstin käännösprosessissa voi käyttää pragmaattisia adaptaatioita. Niillä tarkoitetaan lisäystä, poistoa, korvausta tai järjestyksen muutosta. Tällä tavalla kääntäjä voi pyrkiä tekemään kohdetekstistä kohdekulttuurissa helpommin ymmärrettävän tai kiertämään kohdekielen rajojen tai kulttuurierojen muodostaman esteen suoralle käännökselle.
Kotouttaminen ja vieraannuttaminen
Vieraannuttamisella tarkoitetaan yleensä menetelmää, jonka avulla säilytetään lähdetekstin jokin keskeinen tai joitain keskeisiä piirteitä. Kotouttaminen taas viittaa tekstiin, joka on mukautettu esimerkiksi kohdekielen ja kohdekielisen kulttuurin mukaiseksi. Kotouttamiseen on suhtauduttu eri tilanteissa ja eri aikoina hyvin eri tavoin. Kielen sujuvuutta ja ymmärrettävyyttä on pidetty arvossa, mutta on esitetty myös arvostelevia näkökantoja esimerkiksi siitä, että kääntäjät hävittävät alkuteoksen kirjailijan äänen. Kotouttaminen ja vieraannuttaminen eivät myöskään välttämättä aina ole toisilleen vastakkaisia strategioita, vaan ne voivat jopa esiintyä samassa teoksessa.
Vieraannuttamisesta on siis kyse silloin, kun jätetään joitakin vieraita, toiseen kulttuuriin liittyviä asioita selittämättä käännöksessä. Toisaalta taas kotouttaminen voi olla hyvä ratkaisu tilanteessa, jossa pidetään tärkeämpänä vaikkapa sitä, että lukijan on mahdollisimman helppo samaistua tarinaan. Menetelmät eivät ole sinänsä suositeltavia tai paheksuttavia, vaan niitä tarvitaan ja käytetään tilanteen mukaan.
Lisäys
Lisäys voi olla suuri tai pieni lisä alkuperäistekstiin. Aina konteksti ei riitä täsmällisen tiedon välittämiseen. Esimerkiksi käännettäessä venäjästä suomeen lauseeseen Lena oli jäässä voi olla tarpeellista lisätä -joki, jos kyseessä ei olekaan Lena-niminen nainen.
Poisto
Poisto voi olla perusteltu ratkaisu esimerkiksi tilanteessa, jossa kääntäjä poistaa vastaanottajan kannalta merkityksettömän asian. Esimerkiksi jos lauseessa joku vietiin saunan taakse ja pahoinpideltiin sairaalakuntoon, käännöksessä ”saunan taakse vieminen” ei välttämättä avaudu lukijalle. Silloin ”pahoinpideltiin sairaalakuntoon” riittää välittämään halutun viestin.
Korvaus
Korvauksia käytetään esimerkiksi ruokaohjeiden ja matkaoppaiden käännöksissä. Kulttuurieroista johtuvia korvattavia asioita voi olla vaikkapa mitat ja matkat. Turhaa päänvaivaa suomalaiselle saattaisivat aiheuttaa esimerkiksi unssit ja mailit, jotka kääntäjä voi korvata kohdekielisillä ilmaisuilla.
Lainasana
Lainaus on käännösstrategia, jossa kääntäjä käyttää lähdetekstin sanaa tai ilmausta muuttamatta sitä kohdetekstissä. Vakiintumattomat vieraskieliset ilmaukset merkitään joskus tekstiin kursiivilla.
Käännöslaina
Kääntäjä voi turvautua käännöslainaan, jossa sana tai ilmaus pilkotaan osiin ja kukin osa käännetään sanatarkasti kohdekielelle, esimerkiksi emolevy (engl. motherboard) tai musta aukko (engl. black hole). Käännöslainaan turvautuminen saattaa aiheuttaa tahattoman koomisia lopputuloksia, mutta on usein välttämätöntä, jotta alkuperäistekstin tyyli voitaisiin säilyttää mahdollisimman tarkasti varsinkin siinä tapauksessa, että sana on monitulkintainen tai kääntäjä ei täysin ymmärrä sanan merkitystä.
Kompensaatio (korvaaminen)
Kompensaatiota eli korvaamista kääntäjä voi käyttää esimerkiksi silloin, kun kohdekieli poikkeaa rakenteellisesti lähdekielestä. Monissa kielissä on olemassa kaksi eri pronominia, jotka ilmaisevat toista persoonaa, muodollinen ja epämuodollinen (suomessa te ja sinä), mutta esimerkiksi nykyenglannissa on käytössä vain yksi toista persoonaa ilmaiseva pronomini (you). Niinpä käännettäessä suomesta englantiin kääntäjän täytyy käyttää muita keinoja säilyttääkseen lähdetekstin tyylin: hänen täytyy valita, käyttääkö englannin muodollisen vai epämuodollisen rekisterin sanoja. Puhuteltavasta voi muun muassa käyttää etunimeä tai lempinimeä ja tekstissä voi käyttää englannissa epämuodollisina pidettyjä muotoja (I’m, you’re).
Parafraasi
Parafraasi (myös: perifraasi) on käännöstoimintaa, jossa kääntäjä korvaa lähdetekstin sanan ilmaisulla tai useammalla sanalla kohdetekstissä. Esimerkiksi portugalin sana saudade käännetään usein englanniksi ”the feeling of missing a person who is gone” (tunne, että kaipaa henkilöä, joka on poissa). Vastaavanlainen esimerkki on romanian dor, joka taas käännetään usein ”missing someone or something that's gone and/or not available at the time” (kaivata jotakuta tai jotakin, joka on poissa tai ei ole tavoitettavissa sillä hetkellä).
Parafrastinen käännös on yleensä semanttisesti tarkka eli se välittää tiedon. Parafrastisen käännöksen varjopuolina voidaan kuitenkin nähdä esimerkiksi se, että parafrastinen käännös ei välttämättä tyyliltään vastaa alkutekstiä, sekä se, että käännös paisuu selittelevän luonteensa takia helposti liian pitkäksi.
Vaikka parafrastinen käännös ei yleensä olekaan ideaali käännös, ovat parafraasit joskus hyödyllisiä. Näin on esimerkiksi silloin, kun teksti on vaikeatajuinen tai vilisee ammattisanastoa. Tulkki joutuu kääntäjää useammin turvautumaan parafrastiseen käännökseen, kun oikeaa sanaa ei heti löydy. Rune Ingon mukaan ”[u]sein hän tällöin käyttää puuttuvan sanan hyperonyymiä johdattamaan ajatuksen oikeaan suuntaan, kun taas lisätiedot tai tarkempi kuvaus auttavat oikeaan merkitykseen pääsemistä. Esim. sana hohtimet voi korvautua sanonnalla työkalu, joka miehellä on kädessään ja sana villakoira ilmauksella koira, jolla on leijonaleikkaus jne.”
Kääntäjän huomautus
Kääntäjän huomautus on tavallisesti huomautus (yleensä alaviite) jonka kääntäjä on lisännyt kohdetekstiin antamaan lisätietoa esimerkiksi kulttuuritaustasta.
Runouden ja sanaleikkien kääntämisen ongelmia
Vaikeimpia, toisinaan lähes mahdottomia käännettäviä ovat runot ja sanaleikit. Runollisen kielen muoto on käännettäessä vähintään yhtä tärkeä kuin sisältö. Runouden kääntäjälle ei aina ole helppoa säilyttää runon muotoa ja kääntää samalla esimerkiksi sanaleikkejä ja reaalioita puhumattakaan murteista. Taidekirjallisuus ja runokieli ovatkin kääntäjän suurimpia haasteita. Sanaleikit ja sutkaukset ovat haastavia, koska ne ovat erityisen tiiviisti sidoksissa alkuperäiskieleen. Raamatusta löytyy tunnettu esimerkki alkuperäiskielen vaikutuksesta teoksen nimistöön: ensimmäisessä Mooseksen kirjassa ”Jumala muovasi maan tomusta ihmisen”, Aadamin, jonka nimi viittaa heprean kielen sanoihin adama, ’maa’ ja adam, ’ihminen’. Muille kielille käännettäessä tämä nimen merkitys katoaa. Sanaleikkejä sisältävän tekstin kääntäjän yksi toimintamalli voi olla esimerkiksi, että hän jättää lähdekielisen sanaleikin kääntämättä ja lisää kohdekielisen sanaleikin joko samaan kohtaan tai myöhemmin tekstiin.
Runouden kääntämisessä on vaikeaa myös se, että yksittäinen sana voi saada lisämerkityksiä toisessa kielessä, eikä lisämerkityksistä voi olla täysin varma, vaan sävyjä voi vain aavistella. Ongelmana on myös se, että sanaan tai käsitteeseen liittyvä tieto saattaa olla erilaista eri kielissä tai sanan sisältö eli merkitys on erilainen vieraalla kielellä. Esimerkkinä voisi mainita sanan sauna, joka assosioituu Suomessa vahvasti esimerkiksi vastaan ja järveen. Näitä mielleyhtymiä voi muissa maissa olla vaikea ymmärtää. Tästä päästään koherenssiongelmaan: Esimerkiksi sauna, löyly, kiuaskivet ja koivunlehtien tuoksu luovat lähekkäin esiintyessään tekstille koherenssia, koska Suomessa tiedetään, miksi ne liittyvät toisiinsa. Käännöksessä taas tiedetään, että asiat liittyvät toisiinsa, mutta ei tiedetä, miten. Koherenssiongelma on kuitenkin todella paljon riippuvainen kyseessä olevasta kieliparista, sillä se määrittää myös sen, miten lähellä lähde- ja kohdekielet ovat kulttuurisesti toisiaan.
Kääntäminen uudelleenkirjoittamisena
Kun käännettävän tekstin muoto on tärkeämpi kuin sen sisältö, on kääntäjän luonnollisesti tehtävä luovia ja jopa lähtötekstistä poikkeavia käännösratkaisuja. Silloin herää kysymys, onko teksti enää käännös vai onko se uudelleen kirjoitettu teksti. Tällaisia tapauksia varten Theodore Savory on luonut termin valekäännös. On vaikea määritellä, onko käännös valekäännös vai ei, mutta esimerkiksi hokemat ja lorut käännetään usein valekäännöksiksi. Näissä käännöksissä merkitys välitetään harvoin, joten ei ole syytä puhua varsinaisesta käännöksestä. Laulutekstit lukeutuvat monesti valekäännösten joukkoon. Kääntämisen sidoksisuus aikaan ja paikkaan (kontekstuaalisuus) tekee siitä jossain määrin väistämättä aina uudelleenkirjoittamista. Tämä johtuu siitä, että kun asiat sanotaan uudella kielellä, ne saavat uuden sävyn ja tunnelman, ne pukevat ylleen toisen kielen ja kulttuurin ja muuttuvat osaksi toista kulttuuria, kieltä ja kirjallisuutta. On syytä korostaa kääntäjän roolia lähdetekstin lukijana, sillä ihminen jotakin kokiessaan (tässä tapauksessa siis lukiessaan) kokee asiat aina oman itsensä kautta.
DJ Jazzy Jeff
thumb|DJ Jazzy Jeff Jeffrey A. Townes, taiteilijanimeltään DJ Jazzy Jeff (s. 22. tammikuuta 1965) on yhdysvaltalainen DJ, hip hop -tuottaja ja näyttelijä. Hänet tunnetaan 1980-luvulla perustetusta DJ Jazzy Jeff & The Fresh Prince -kokoonpanosta, jossa hän esiintyi yhdessä Will Smithin kanssa.
Sekä DJ Jazzy Jeff että Will Smith olivat 1990-luvulla rooleissa Bel-Airin prinssissä.
Spider-Man 3 (videopeli)
Spider-Man 3 on Treyarchin kehittämä ja Activisionin julkaisema toimintapeli. Peli on julkaistu vuonna PlayStation 3:lle, Windowsille ja Xbox 360:lle. Vicarious Visions on tehnyt pelistä käännökset Nintendo DS:lle, PlayStation 2:lle, PlayStation Portablelle ja Wiille.
Peli liittyy elokuvaan Spider-Man 3 – Hämähäkkimies 3.
Vastaanotto
Peli on saanut GameSpotin arvostelussa arvosanaksi 6.6/10.
Identiteetti (matematiikka)
Matematiikassa identiteetti liittyy käsitteisiin:
Smedley Butler
thumb|Smedley D. Butler Smedley Darlington Butler (30. heinäkuuta 1881, West Chester (Pennsylvania) – 21. kesäkuuta 1940) oli yhdysvaltalainen merijalkaväen kenraali ja palkituimpia yhdysvaltalaisia sotilaita. Hän tuli tunnetuksi sodanvastaisista näkemyksistään. Butler kirjoitti kirjan War is a Racket, jossa hän kritisoi Yhdysvaltojen ulkomaanpolitiikkaa ja sotia.
Sotilasura
Vastoin isänsä toiveita Butler lopetti koulunkäynnin ollessaan 16-vuotias, Yhdysvaltojen julistettua sodan Espanjalle vuonna 1898. Hän haavoittui kahdesti Boksarikapinan aikana Kiinassa. Tientsinin taistelussa vuonna 1900 häntä ammuttiin reiteen ja San Tan Patingissa rintaan. Vuosina 1909–1912 hän palveli Nicaraguassa, jossa hän toimi 1. merijalkaväkirykmentin 3. pataljoonan komentajana. Hänelle myönnettiin Medal of Honor -mitali kahdesti, joista ensimmäinen myönnettiin Veracruzin miehityksen aikaisesta urheudesta ja toinen Haitin miehityksen aikana johdetusta hyökkäyksestä kapinallisten leiriin.
Ensimmäisen maailmansodan jälkeen Butler toimi varuskunnan komentajana Quanticossa. Vuosina 1927–1929 hän toimi merijalkaväen joukkojen komentajana Kiinassa. Palattuaan Yhdysvaltoihin hänet ylennettiin kenraalimajuriksi 48-vuotiaana. Vuonna 1931 hän levitti julkisesti huhua, jonka mukaan Benito Mussolini olisi ajanut lapsen päältä autolla. Italian hallitus esitti vastalauseen ja presidentti Herbert Hoover määräsi laivastoministerinsä Charles Francis Adamsin nostamaan syytteen Butleria vastaan sotaoikeudessa. Butlerin esitettyä anteeksipyynnön syyte peruutettiin ja hän selvisi varoituksella. Samana vuonna tultuaan sivuutetuksi merijalkaväen komendantin nimityksessä hän jäi eläkkeelle.
Marraskuussa 1934 Butler väitti, että liike-elämän johtajat olivat poliittisen salaliiton takana murtaakseen presidentti Rooseveltin. Tätä väitettyä salaliittoa alettiin kutsua mediassa business-salaliitoksi, ja media varoitti kongressia vallankaappausyrityksestä.
Junzō Inohara
Junzō Inohara (31. tammikuuta 1910 Hiroshiman prefektuuri – ?) oli japanilainen maahockeypelaaja ja olympiamitalisti.
Inohara osallistui olympialaisiin Los Angelesissa 1932, jolloin hän pelasi Japanin hopeaa voittaneessa joukkueessa. Hän oli kentällä molemmissa kahdessa joukkueensa ottelussa ja teki niissä yhteensä viisi maalia joista neljä Yhdysvaltoja vastaan ja yhden, joukkueensa ainoan maalin, Intiaa vastaan.
Freaky Styley
Freaky Styley on kalifornialaisen rockyhtye Red Hot Chili Peppersin toinen studioalbumi. George Clintonin tuottama albumi sisältää vuoden 2003 uudelleenjulkaisulla 18 nopeatempoista kappaletta. Albumi on Hillel Slovakin ensimmäinen Red Hot Chili Peppersissä, vaikka hän oli mukana perustamassa bändiä vuonna 1983, ja rumpali Cliff Martinezin viimeinen. Albumilta julkaistiin neljä singleä: ensimmäisenä "Jungle Man", toisena "American Ghost Dance", kolmantena "Catholic School Girls Rule" ja viimeisenä "Hollywood", joista kahdesta tehtiin myös musiikkivideot ("Jungle Man" ja "Catholic School Girls Rule").
Levyn kanteen on kuvattu yhtyeen jäsenet hyppimässä Michelangelon maalauksen "Viimeinen tuomio" edessä.
Tausta
Edellinen albumi The Red Hot Chili Peppers jäi melko vaisuksi myyden melko vähän ja jääden pois musiikkilistoilla. Silloisella tuottajalla Andy Gillillä oli erilainen näkemys levyn teosta kuin muulla yhtyeellä. Hän halusi levylle hittejä ja radioon sopivia kappaleita. Yhtye halusi soittaa omaa musiikkiaan, joka oli hyvin energistä. Niinpä tuottajan ja yhtyeen erilaiset näkemykset johtivat tuottajan erottamiseen. Gillin tilalle tuottajaksi tuli "P-funkin isä" George Clinton.
Yhtyeen laulaja Anthony Kiedis ja Flea eivät olleet tyytyväisiä kitaristi Jack Shermanin työskentelyyn, ja hänet erotettiin ensimmäisen albumin tiimoilta tehdyn kiertueen jälkeen. Yhtyeen alkuperäinen kitaristi ja perustajajäsen Hillel Slovak oli turhautunut toiseen bändiinsä What Is This?, johon hän oli liittynyt ennen Red Hot Chili Peppersin esikoisalbumia. Bändin What Is This? toisen albumin levytettyään Slovak kysyi basisti Flealta Red Hot Chili Peppersiin uudestaan liittymisestä. Flea kysyi Kiedikseltä Slovakin ehdotuksesta. Kiedis oli iloinen kuullessaan asiasta ja hyväksyi Slovakin pyynnön. Vaikka Slovak soittaa albumilla kitaraa, Shermanin kädenjälki näkyy silti joissain albumin kappaleissa.
Levytys ja julkaisu
Albumin Freaky Styley tuotti George Clinton levy-yhtiö EMI:n alaisuudessa. Kappaleiden sanoitusten inspiraationa oli usein seksi, kuten kappaleessa Catholic School Girls Rule, jonka inspiraationa oli backstagelle eksynyt tyttö, jonka kanssa laulaja Kiedis vietti seuraavan yön. Yön aikana he harrastivat seksiä, ja Kiedis sai tietää, että tyttö kävi katolista koulua. Kappaleen "Yertle the Turtle" sanoitukset on otettu Dr. Seussin kirjasta "Yertle the Turtle. Levytysten aikaan yhtyeen jäsenillä oli Clintoniin paremmat välit kuin edellisen albumin tuottajaan Andy Gilliin. Silti levy ei saavuttanut kovin suurta suosiota. Levy myi kuitenkin edellistä paremmin, vuoteen 2007 mennessä 500 000 kappaletta. Albumi ei päässyt millekään musiikkilistalle. Yhtye esiintyi albumin julkaisun jälkeen elokuvissa Trashin', jossa yhtye esitti kappaleen "Blackeyed Blonde", sekä elokuvassa Tough Guys, jossa se esitti kappaleen "Set It Straight".
Samana vuonna Cliff Martinez erotettiin, ja tilalle tuli myös bändistä What Is This? neljäs perustajajäsen Jack Irons, jolloin yhtyeen alkuperäiskokoonpano ja vanhat ystävykset olivat jälleen yhdessä. Rick Rubinia kysyttiin tuottamaan seuraavaa levyä, mutta hän hylkäsi tarjouksen. Lopulta tuottajaksi tuli Michael Beinhorn.
Nine Lives
Nine Lives on yhdysvaltalaisen hard rock -yhtyeen Aerosmithin kahdestoista studioalbumi, joka julkaistiin 18. maaliskuuta 1997. Albumin tuottajana toimi Kevin Shirley, ja albumi oli myös ensimmäinen Aerosmithin Columbia Records -yhtiölle levyttämä julkaisu sitten vuoden 1982 Rock in a Hard Placen. Albumi oli ilmestymisviikollaan Billboard 200 -listan ensimmäisellä sijalla, ja singlejulkaisu ”Pink” palkittiin myös parhaan rock-kappaleen Grammy-palkinnolla.
Keskikylä
Suomessa on useita Keskikylä -nimisiä kyliä:
Keskikylällä voidaan tarkoittaa myös kylän keskiosia tai kyläkeskustaa.
Fokker 50
thumb|250px|[[KLM Cityhopperin Fokker 50.]] 250px|thumb|[[Ethiopian Airlinesin Fokker 50 Lalibelan lentoasemalla.]] Fokker 50 on pieni matkustajalentokone, joka suunniteltiin seuraajaksi Fokker Friendship -koneelle tämän myynnin hidastuttua 1980-luvulla. Fokker 50 -lentokoneen tuotanto päättyi vuonna 1996 Fokkerin ajauduttua konkurssiin.
Durhamin katedraali
Durhamin katedraali, koko nimeltään Kristuksen, siunatun Neitsyt Marian ja Durhamin pyhän Cuthbertin katedraalikirkko, on romaaninen poikkilaivabasilika Durhamissa, Koillis-Englannissa. Katedraali on rakennettu vuosina 1093–1490 ja se on edelleen alueensa kristittyjen keskuspaikka. Durhamin katedraalia pidetään yhtenä hienoimmista normannien rakentamista katedraaleista, ja se on Unescon maailmanperintökohde yhdessä läheisen Durhamin linnan kanssa.
Durhamin katedraalissa on Euroopan ensimmäinen varmuudella tunnettu ruodeholvaus. Taidehistorioitsijat kiistelevätkin mielellään siitä, tuleeko Durhamin katedraali sijoittaa vielä myöhäisromaaniseen kauteen vai jo varhaisgotiikkaan. Oli miten oli, Durhamin katedraalissa näkyy jo selkeitä goottilaisia piirteitä.
Fokker 50
Historia
Fokker julkisti Fokker 50- ja Fokker 100 -mallit 24. marraskuuta 1983. Fokker 50:stä tuli Fokker F.27 -koneen seuraaja. Fokker 50:ssä oli edeltäjäänsä verrattuna taloudellisemmat ja tehokkaammat moottorit, suurempi määrä komposiittimateriaaleja, digitaalinen avioniikka sekä matkustamoon liittyviä parannuksia.
Durhamin katedraali
Koska Durham on ollut sotaisaa rajaseutua Englannin ja Skotlannin rajamailla, katedraalilla on värikäs menneisyys. Durhamin piispalla oli myös maallista valtaa suunnilleen vuosina 1100–1850. Vuonna 1650 katedraalia käytettiin sotavankien vankileirinä, jossa arviolta vankia sai surmansa ja sadat eloonjääneet lähetettiin uusiin siirtomaihin Pohjois-Amerikkaan ja Länsi-Intiaan. Durhamista löytyi sotavankien joukkohauta vuonna 2013.
Fokker 50
Historia
Suomeen Fokkerilla lensi esimerkiksi Airbaltic, joka operoi lennot Lappeenrantaan kyseisellä koneella.
Durhamin katedraali
Harry Potter -elokuvissa osa Tylypahkan velhokouluun sijoittuvista ulkokuvista on kuvattu Durhamin katedraalissa.
Fokker 50
Nykyiset käyttäjät
Seuraavat lentoyhtiöt ja asevoimat operoivat Fokker 50 -koneita:
X-Men: Viimeinen kohtaaminen
X-Men: Viimeinen kohtaaminen on vuonna 2006 ensi-iltansa saanut supersankarielokuva, joka perustuu Marvel Comicsin luomaan suosittuun supersankariryhmään Ryhmä-X. Se on vuoden 2003 elokuvan X-Men 2 jatko-osa sekä X-Men -elokuvasarjan kolmas osa. Elokuvan ohjasi Brett Ratner ja käsikirjoittivat Simon Kinberg ja Zak Penn. Pääosissa näyttelevät Hugh Jackman, Halle Berry, Ian McKellen, Famke Janssen, Anna Paquin, Kelsey Grammer, James Marsden, Rebecca Romijn, Shawn Ashmore, Aaron Stanford, Vinnie Jones ja Patrick Stewart. Elokuva perustuu löyhästi Chris Claremontin ja John Byrnen sarjakuvatarinaan Pimeän Feeniksin taru sekä Joss Whedonin ja John Cassaday kuusiosaiseen Gifted-sarjakuvasarjaan. Sen juoni käsittelee lähinnä geenimutaatiolle kehitettyä lääkettä, jolla on vakavia seurauksia sekä mutanteille että ihmisille, ja edellisessä elokuvassa kuolleen Jean Greyn henkiinheräämistä.
Bryan Singer, joka ohjasi edelliset elokuvat X-Men (2000) ja X-Men 2 (2003), jättäytyi projektista ohjatakseen elokuvan Superman Returns. Alun perin ohjaajaksi palkattiin Matthew Vaughn, mutta hän jättäytyi ulos henkilökohtaisista ja ammatillisista syistä, jolloin Ratner korvasi hänet. Kuvaukset alkoivat elokuussa 2005, 210 miljoonan dollarin buljetilla, ja elokuva oli ensi-iltansa saadessaan maailman kallein elokuva. Sen visuaalisista efekteistä vastasi ainakin 11 eri yhtiötä.
X-Men: Viimeinen kohtaaminen sai ensi-iltansa Suomessa 24. toukokuuta 2006 ja Yhdysvalloissa 26. toukokuuta 2006 ja oli kaupallinen menestys. Elokuva tuotti maailmanlaajuisesti noin 459 miljoonaa dollaria ja oli vuoden 2006 seitsemänneksi eniten tuottanut elokuva sekä elokuvasarjan neljänneksi eniten tuottanut elokuva.
Juoni
Elokuvan alussa on takauma, jossa Eric Magnus Lensherr (Magneto) ja Charles Xavier (Professori X) menevät tapaamaan Jean Greytä tämän kotiin, kun tämä on vielä lapsi. Siellä he saavat huomata, että Jeanilla on erittäin voimakkaat telepaattiset ja telekineettiset kyvyt, joita tämä ei osaa kuitenkaan hallita kunnolla. Alussa on myös toinen takaumajakso, jossa vielä lapsena oleva Enkeli yrittää repiä siipensä irti, mutta ei ehdi salata sitä isältään. Enkelin isä ei pidä mutanteista ja järkyttyy huomatessaan poikansa olevan mutantti.
Alkutekstien jälkeen Storm ja Wolverine pitävät Jäämiehelle, Kolossille, Roguelle ja Varjokissalle puolustusharjoitusta simulaattorissa. Harjoitusten aikana Rogue näkee Kittyn halaavan Bobbya, pelastaen näin hänet voimillaan ohjukselta. Wolverine turhautuu ja päättää hoitaa asian omalla tavallaan ja Storm ei oikein pidä Wolverinen toiminnasta, koska oppilaiden olisi pitänyt hoitaa asia. Samaan aikaan Scott Summers (Kyklooppi) kärsii hallusinaatioista, joissa vesimassan alle jäävä Jean pyytää tätä auttamaan. Wolverine yrittää ryhdistää häntä saaden tämän vain suuttumaan. Myöhemmin Charles pitää tuntia siitä miten toimia voimilla vastuullisesti ja näyttää oppilaille videon, jossa tri Moira MacTaggert esittelee miehen, joka on syntynyt ilman minkäänlaista aivotoimintaa. Tunnin jälkeen Storm ihmettelee miksi he yhä piileskelevät, sillä Magneto on karkuri, mutantti on ministeriössä ja presidentti on heidän puolellaan. Xavier sanoo heillä olevan yhä vihollisia ja sanoo myös ajatelleensa Stormista hänen seuraajaansa Ryhmä-x:ssän johtajana. Samaan aikaan Rogue ja Bobby riitelevät.
Peto tulee kertomaan Xavierille, että on kehitetty lääke, joka poistaa lopullisesti mutanttien x-geenin ja muuttaa nämä takaisin normaaleiksi ihmisiksi. Lääkkeestä kerrotaan samaan aikaan myös televisiossa. Lääke aiheuttaa suurta kohua mutanttien keskuudessa, vaikka sen onkin sanottu olevan vapaaehtoinen. Samaan aikaan on käynnissä mutanttien kokous, jossa yksi mutantti yrittää vakuuttaa muut siitä ettei ole syytä nousta ihmisiä vastaan lääkkeen takia, kun Magneto ja Pyro saapuvat paikalle. Magneto väittää, että lääke merkitsee mutanttien tuhoa, ja pitää sitten puheen jossa kehottaa kaikkia liittymään hänen veljeskuntaansa, jonka tarkoituksena on tuhota kaikki ihmiset ja jättää maa mutanteille. Neljä mutanttia Callisto, Quill, Tajunta ja Teräskeho liittyvät Magneton joukkoihin ja Magneto pyytää Callistoa, joka pystyy aistimaan mutanttien voimat, voimatason ja olinpaikan, etsimään Mystikon.
Scott palaa Alkalijärvelle, jolla Jean Grey kuoli edellisen elokuvan lopussa. Scott kuulee Jeanin avunhuutoja päänsä sisällä ja ottaa turhautuneena lasinsa pois, jolloin hänen silmistään tulevat tappavat säteet osuvat veteen. Säteiden seurauksena veteen syntyy pyörre, ja valtava paineaalto paiskaa Scottin maahan. Silloin Jean ilmestyy rannalle, mutta hän ei ole enää hyvä Jean Grey vaan hänen paha kaksoispersoonansa Feeniks. Jean ja Scott suutelevat, mutta Feeniks puoli ottaa vallan ja tappaa Scottin. Xavier tuntee Scottin kuoleman ja sama kuuluu myös telepaattisesti koko koulussa. Xavier käskee Stormia ja Wolverinea menemään Alkalijärvelle.
Worrington yrittää testata lääkettä omaan poikaansa, joka ei olekaan valmis luopumaan voimistaan ja pakenee ikkunasta.
Tilanteesta tuohtunut Henry eroaa virastaan ja lähtee koululle, koska hänelle ei kerrottu, että vapaaehtoiseksi tarkoitettua lääkettä käytettäisiin aseena mutantteja vastaan.
Storm ja Wolverine menevät etsimään Scottia Alkalijärveltä, mutta löytävätkin Jeanin tajuttomana. He vievät hänet takaisin kouluun. Xavier kertoo Wolverinelle aina tieneensä Jeanin Feeniks- persoonasta ja, että oli asettanut Jeanin mieleen psyykkisiä esteitä jakaen hänen mielensä näin kahteen osaan. Wolverine suuttuu tästä ja kysyy, että saiko Jean päättää asiasta. Xavier vastaa kylmästi, ettei hänen tarvitse selittää tekemäänsä ainakaan hänelle. Xavierin lähdettyä Jean herää, mutta hänen persoonansa vaihtelee arvaamattomasti Jeanin ja Feeniksin välillä aiheuttaen koko huoneen tärisemisen. Wolverine yrittää rauhoittaa häntä ja yllättäen Jean alkaa itkeä ja anelee Wolverinea tappamaan hänet ennen kuin hän "tappaa, jonkun muun." Wolverine sanoo, että Professori voi "korjata sen" aiheuttaen Jeanin suuttumisen. Jean heittää Wolverinen seinään ja lähtee takaisin lapsuudenkotiinsa. Magneto saa selville Jeanin olinpaikan Calliston avulla ja lähtee suostuttelemaan häntä tulemaan mukaansa. Xavier, Storm ja Wolverine saapuvat myös Jeanin olinpaikkaan. Wolverinen ja Stormin taistellessa veljeskuntaa vastaan, Feeniks ja Xavier taistelevat mutanttivoimillaan. Feeniks repii Xavierin atomeittain palasiksi, jonka jälkeen hän menee Magneton mukaan. Koululla pidetään hautajaiset Xavierille. Bobby menee tapaamaan Kittyä, joka kertoo Xavierin tulleen henkilökohtaisesti kutsumaan hänet kouluun ja kaipaavansa kotiaan ja ensi lunta. Bobby yrittää piristää häntä jäädyttämällä suihkulähteet, jossa he alkavat luistella Roguen seuratessa tilannetta sisältä päin. Myöhemmin Storm, Peto, Wolverine ja Jäämies puhuvat siitä pitäisikö koulu sulkea, kun turvapaikkaa hakeva Enkeli saa Stormin päättämään, että koulu pysyy auki. Rogue päättää ottaa lääkkeen, koska ei omien mutanttikykyjensä vuoksi koskaan kykene koskettamaan toista ihmistä ilman että tähän sattuu.
Bobby lähtee etsimään Rogueta paikasta, jossa lääkettä annetaan halukkaille mutanteille ja törmää Pyroon, joka tuhoaa paikan. Tapahtuman jälkeen Magneto puhuu televisiossa ja vaatii mutantteja, joko liittymään hänen joukkoihinsa tai olemaan poissa tieltä. Wolverine lähtee etsimään Jeania Magneton leiristä, mutta Magneto heittää hänet pois. Magneton hylkäämä Mystikko paljastaa Magneton piilopaikan, jonne armeijan iskujoukko lähtee löytäen ainoastaan monistumisvoimallaan satelliittikuvia hämänneen Madroxin jättäen näin auki mahdollisuuden ettei Mystikko pettänytkään Magnetoa. Magneto on selvittänyt, että lääkkeen alkuperä on mutanttipoika nimeltään Iili, jonka lähellä mutanttigeeni lakkaa toimimasta. Hän lähtee armeijansa kanssa Alcatrazille, jossa häntä säilytetään tappamaan hänet, mutta Storm, Wolverine, Peto, Jäämies, Varjokissa ja Kolossi menevät puolustamaan tätä ihmisarmeijan kanssa. Ryhmä-X hoitaa helposti Magneton heikoimmat mutantit ja Varjokissa voittaa Juggernautin huijaamalla hänet juoksemaan täysillä päin seinää Iilin lähellä ja Jäämies hoitelee Pyron kaksintaistelussa. Taistelun tuoksinassa Quill, Tajunta ja Teräskeho pääsevät sisälle lääkettä valmistavalle tehtaalle ja yrittävät tappaa Worringtonin, mutta Enkeli pelastaa tämän. Lopulta, kun Wolverine harhauttaa Magnetoa, Peto hyökkää ja työntää neljä lääkeneulaa häneen. Wolverinen täytyy lopulta tappaa Jean vaikka rakastaakin häntä, sillä uusiutumiskykynsä vuoksi hän on ainoa joka pääsee tarpeeksi lähelle raivoavaa Feeniksiä, joka on jo tappanut joukon ihmissotilaita, Quillin, Tajunnan ja Teräskehon. Scott ja Jean saavat haudat professorin vierestä. Storm ottaa koulun haltuunsa, Peto pääsee YK:n lähettilääksi ja Iili liittyy kouluun. Lisäksi Bobby ja lääkettä ottanut Rogue voivat vihdoin koskea toisiaan
Lopussa Magneto on yksin puistossa keskeneräinen shakkipeli edessään ja hän nostaa kätensä kuningasta kohti yrittäen siirtää sitä entisillä mutanttivoimillaan ja kuningas tärähtää pikkuisen. Lopputekstien jälkeen on kohtaus jossa aivokuollut potilas sanoo Charlesin äänellä: "Hei Moira".
Tuotanto
Kahden ensimmäisen X-Men -elokuvan ohjaaja, Bryan Singer, vetäytyi projektista sen esituotannon aikaan ohjatakseen elokuvan Superman Returns. Hänen mukaansa lähtivät myös edellisen elokuvan käsikirjoittajat Dan Harris ja Michael Dougherty sekä säveltäjä John Ottman. Vaikka Singer, Harris ja Dougherty eivät olleet kirjoittaneet elokuvan käsikirjoitusta valmiiksi, Singer kertoi poistuessaan heidän luoneen elokuvan tarinan osittain. Heidän visioissaan elokuvan oli tarkoitus keskittyä täysin Jean Greyn palaamiseen ja uutena vihollisena olisi nähty Sigourney Weaverin esittämä Emma Frost. Frost olisi manipuloinut Jeanin tunteita samoin, kuin Magneto yrittää hallita häntä valmistuneessa elokuvassa. Kykenemättä hallita voimiaan, Jean olisi pyytänyt Kyklooppia tappamaan hänet ja hänen henkensä olisi selvinnyt ja muuttunut jumalmaiseksi olennoksi.
Singerin poistuttua tuotantotiimistä, käsikirjoittajaksi palkattiin Simon Kinberg ja Joss Whedon arvailtiin ohjaavan elokuvan. Whedon kuitenkin kieltäytyi tarjouksesta, koska työsti parhaillaan elokuvaa Ihmenaisesta. Myös Rob Bowmania ja Alex Proyasia arvailtiin ohjaajaksi, vaikka Proyas kieltäytyi paikasta. Lopulta Matthew Vaughn palkattiin uudeksi ohjaajaksi projektille. Hän palkkasi Kelsey Grammerin Pedoksi ja Vinnie Jonesin Juggernautiksi, mutta joutui luopumaan paikasta perheongelmien takia ennen kuin kuvaukset alkoivat. Vaughnin korvasi Singerin ystävä, Brett Ratner.
Elokuvan kuvaukset alkoivat elokuussa 2005 ja päättyivät tammikuussa 2006. Suuri osa elokuvasta kuvattiin Vancouverissa, Kanadassa ja tuottaja Dave Gordonin mukaan elokuva oli suurin elokuvaprojekti koskaan Kanadassa, ohittaen ennätystä hallinneen X-Men 2:n.
Elokuvan stunteissa käytettiin paljon vaijereita, joten useat näyttelijät näyttelivät myös osan stunteistaan. Tämä sujui pääasiassa ongelmitta, vaikka esimerkiksi Halle Berryn tekemä pyörremyrskystuntti sai näyttelijän voimaan pahoin ja hän oksensi, joten kuvausryhmä alkoi tuoda ämpäreitä Berryn kohtauksia kuvatessa. Myös Enkeliä näytellyt Ben Foster suoritti stuntin, jossa hänen hahmonsa pakenee hyppäämällä korkeasta rakennuksesta, vaikka näyttelijä sanoo pelkäävänsä korkeita paikkoja. Hänellä oli kuitenkin pieniä ongelmia siipiensä kanssa, sillä nämä oli liian painavat ja hänelle jouduttiin tekemään uudet siivet vaahtomuovista.
Vastaanotto
X-Men - viimeinen kohtaaminen tuotti 45,1 miljoonaa dollaria avauspäivänään Yhdysvalloissa ja on täten kuudenneksi eniten avauspäivänään tuottanut elokuva Yön ritarin, Transformers: Kaatuneiden koston, Spider-Man 3:n, Pirates of the Caribbean: Kuolleen miehen kirstun ja Tähtien sota: Episodi III – Sithin koston jälkeen. Elokuva tuotto jatkoi ensimmäisen viikon korkeana, mutta putosi yllättäen 66,9% seuraavana viikkona. Siitä huolimatta elokuva on tuottanut yhteensä 234 miljoonaa Pohjois-Amerikassa ja 459 miljoonaa kansainvälisesti. Myyntilukujen ansiosta se on viidenneksi tuottanein sarjakuvaelokuva ja Ryhmä-X -trilogian eniten tuottanut elokuva. Se on myös yksi harvoista elokuvista, jotka ovat onnistuneet tuottamaan edeltäjiänsä enemmän Spider-Man 3:n ja Taru sormusten herrasta: Kuninkaan paluun lisäksi.
Elokuvan arvostelut ovat olleet pääasiassa vaihtelevia, mistä kertoo 57 prosentin hyväksyntätaso Rotten Tomatoes-sivustolla. Tätä kertoo myös arvostelusivusto Metacriticin tilastot, joissa elokuva on saanut 58 pistettä sadasta. Jotkin elokuvan kriitikot ovatkin todenneet kolmannen elokuvan olleen kahta edellistä huonolaatuisempi. Esimerkiksi Varietyn Justin Chang totesi elokuvasta puuttuneen tunnelma ja herkkyys, jotka tekivät ensimmäisistä elokuvista menestyineitä. Positiivista palautetta elokuvasta on saanut erityisesti Jean Greyta näytellyt Famke Janssen, joka voitti vuoden 2007 Saturn-palkintogaalassa parhaan naissivuosan palkinnon. Myös Total Film oli vakuuttunut Janssenin esiintymisestä ja ylisti tätä arvostelussaan. Lisäksi Halle Berry voitti People's Choice Awardsin suosikki naistoimintanäyttelijän palkinnon roolistaan Stormina. Noutaessaan palkintoa, hän kehotti jatko-osaa toivovia faneja lähettämään kirjeitä tuottaja Tom Rothmanille.
Romaani
Elokuvasta on kirjoitettu romaani, joka on Chris Claremontin käsialaa. Se julkaistiin 16. toukokuuta 2006.
Romaani eroaa osittain elokuvasta. Kirjassa nuori Jean Grey löytää voimansa parhaan ystävänsä kuoltua onnettomuudessa, mikä on lainattu suoraan sarjakuvista. Enkeli liittyy virallisesti Ryhmä-X:ään ja liittyy taisteluun Alcatrazilla yhdessä muiden kanssa eikä mene sinne yksin kuten elokuvassa. Lisäksi Storm säästää Calliston elämän, Rogue päättää pitää voimansa lopussa, Peto jää opettajaksi Xavierin kouluun ja Jäämies vie tajuttoman Pyron Alcatrazilta. Toisin kuin elokuvassa, romaanissa ei ole viittausta Xavierin jälleensyntymiseen vaan kirjan lopussa Wolverine kouluttaa Xavierin instituutilla uusia oppilaita, joihin kuuluu Gambiitti, Kanuunankuula, Danielle Moonstar sekä Sage.